Nikita Masepin
Nikita Dmitrijevitj Masepin (russisk: Ники́та Дми́триевич Мазе́пин) (født d. 2. marts 1999) er en russisk racerkører.

Baggrund 
Nikita er søn af Dimitri Masepin, en russisk oligark som ejer størstedelen af Ruslands største gødningsproducent Uralchem.

Tidlige karriere 
Masepin begyndte sin karriere i gokarts i 2011, og arbejde sig op igennem divisionerne over de næste år.

Masepin deltog i GP3 Series i 2018, og kom på andenpladsen.

Masepin kørte i Formel 2 mellem 2019-2020, hvor hans bedste resultat var femtepladsen i 2020.

Formel 1-karriere

Testkører 
Masepin var testkører for Force India fra 2016 til 2018. Han testkørte for Mercedes i 2019.

Haas

2021 
Masepin blev annonceret som kører for Haas sammen med Mick Schumacher for 2021 sæsonen, da Haas byttede både Kevin Magnussen og Romain Grosjean ud. Ved at have Masepin på holdet har Haas fået en sponsoraftale med Uralkali, et datterselskab af Dimitri Masepins Uralchem. 

Masepin havde en meget kort debut da han efter kun 2 sving og lidt over 20 sekunder mistede kontrol over bilen og kørte galt. Han blev her den første kører til at måtte trække sig fra sit debutræs i første omgang siden 2002.

Masepin havde i løbet af sæsonen problemer med at holde bilen under kontrol, og endte med et spinde bilen rundt. Masepin blev givet øgenavnet 'Mazespin' af fans, som oprettede en hjemmeside som dokumenterede alle gange Masepin mistede kontrol over bilen.

Haas havde en svær sæson, og scorede ingen point på sæsonen. Masepin sluttede sidst på enogtyvendepladsen.

Efter Ruslands invasion af Ukraine, besluttede Haas at terminere deres kontrakt med Masepin.

Kontrovers 
Masepin kom i kontrovers bare en uge efter at han havde skrevet under med Haas. Dette skete efter at han havde lagt en video op på hans Instagram-profil hvor han befamlede en model på brysterne imens de sad bag i en bil. Modellen, ved navn Andrea D’lval, sagde efterfølgende at hende og Masepin var venner, og det havde været en joke. D'Ival har dog senere på sin Instagram lavede flere opslag med hentydninger om at episoden ikke var en spøg. Et opslag hvor en følger spurgte om hvilke råd hun ville give til hendes yngre jeg, svarede hun: "drik ikke for meget tequila på en yacht i Dubai." Hun slog også et opslag op med sloganet 'Beskyt fulde piger!'. Haas tog afstand fra videoen, som de kaldte 'afskyelig', og sagde at de ville håndtere problemet internt. Vrede Formel 1-fans fik herefter hashtaget #WeSayNoToMazepin til at trende på Twitter. Masepin undskyldte på sociale medier efter, men slettede kort efter opslaget, hvilke kun trak mere kritik.

Kilder

Eksterne henvisninger 

Formel 1-kørere fra Rusland
Personer fra Moskva